|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ**НАЦИОНАЛНА ЗДРАВНООСИГУРИТЕЛНА КАСА |

Национална здравноосигурителна каса – РЗОК гр. Пазарджик, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-1035 от 15.08.2018година на Управителя на НЗОК,

#### ОБЯВЯВА КОНКУРС

**ЗА ДЛЪЖНОСТ НАЧАЛНИК НА СЕКТОР**

**(ЕДНА ЩАТНА БРОЙКА)**

„Договаряне, обработка и контрол на изпълнението на извънболнична медицинска и дентална помощ и аптеки“ в отдел ”Договаряне, обработка и контрол на изпълнението на медицинска, дентална помощ и аптеки“ с месторабота в гр. Пазарджик, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: Висше;
* образователно - квалификационна степен : Бакалавър;
* професионален опит : 3 /три/ години;

или

* минимален ранг за заемане на длъжността: III младши.
1. Специалност, по която е придобито образованието: от направление Икономика или Банково дело.
2. Специфични изисквания за конкурсната длъжност: няма.
3. Допълнителни изисквания за заемане на длъжността, съгласно утвърдена длъжностна характеристика:
* Притежаване на компютърни умения – Microsoft Word, Exсel, Internet;
* Да познава нормативната уредба, свързана с дейността на НЗОК/РЗОК, в т.ч.: ЗЗО, НРД, ЗАНН, АПК и др.

5. Начин за провеждане на конкурса:

* тест;
* интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен (документите издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища);
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копие на документи удостоверяващи продължителността и областта на професионалния опит (трудова книжка, служебна книжка, осигурителна книжка и/или официален документ на български език, доказващ извършване на дейност в чужбина);
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок след датата на публикуване на обявлението в сградата на РЗОК гр. Пазарджик, ул. 11 август № 2, всеки работен ден от 9.00 до 12.00 часа и от 13.00 до 17.00 часа. Лице за контакт: Стоянка Жечева - главен експерт, тел. 034/402145.

Краен срок за подаване на документите до 03.09.2018 година включително.

8. Списъците и други съобщения във връзка с конкурса ще се обявяват на интернет страницата на НЗОК.

9. Описание на длъжността:

Участва и организира процеса по договаряне, прием и проверка на документацията при сключване на договори с изпълнители на извънболнична медицинска, дентална помощ и аптеки; участва и контролира приема на месечната отчетна документация, подадена от изпълнителите на медицинска и дентална помощ и аптеките, сключили договор с РЗОК; изготвя план-график за проверките на подконтролните обекти, като планира, организира и контролира изпълнението на извършвания контрол от служителите в сектора; при необходимост участва в контролната дейност по заповед на директора на РЗОК в качеството на вътрешен експерт; отговаря за изготвянето на справки, периодични отчети и анализи на извършваната дейност и др.

1. Размер на основната заплата: от 650.00 лв. до 2100.00 лв. /Основният размер на заплатата за длъжността се определя от професионалния опит на спечелилия конкурса кандидат, съгласно нормативните актове, определящи формирането на възнаграждението./

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.